મુંબઈઃ વિવાદાસ્પદ રિયાલિટી શો બિગ બોસની 12મી સીઝન શરુ થવા જઈ રહી છે. જેમ-જેમ શોના ઓનએર થવાની ડેટ નજીક આવી રહી છે તેમ-તેમ એક્સાઈટમેન્ટ વધી રહ્યું છે. 16 સપ્ટેમ્બરના રોજ શરુ થઈ રહેલા બિગ બોસમાં ભાગ લેનારા સ્પર્ધકોના નામ એક-એક કરીને સામે આવી રહ્યાં છે. મીડિયા રિપોર્ટ્સમાં એક નવું નામ 65 વર્ષીય ભજન સિંગર અનુપ જલોટાનું જોડાયું છે. તે આ શોમાં સેલિબ્રિટિ સ્પર્ધક તરીકે સામેલ થશે. અનુપની પર્સનલ લાઈફની વાત કરીએ તો તેમણે 3 લગ્ન કર્યા છે. બે પત્નીઓ સાથેના ડિવોર્સ બાદ તેમણે પૂર્વ પીએમ આઈકે ગુજરાલની ભત્રીજી સાથે લગ્ન કર્યા હતા. જેમનું 2014માં ગંભીર બીમારીને કારણે નિધન થયું હતું.